runetrust/blame-folketinget-dk huggingface dataset:
Allan Niebuhr (KF), 2007-02-01:
Det er jeg da meget enig i at vi skulle gøre.
Derfor undrer det mig også, at da regeringen spillede ud med, at man ville lave en gennemgående kvalitetsreform, blev det nærmest betragtet som en syltekrukke: Nu skal regeringen lige have gemt nogle ting væk og bruge tiden til at lave en kvalitetsreform.
Hvad er forskellen på den kvalitetsreform, som regeringen er i gang med gennemgående og bredt at lave, også med høringer ude i det kommunale system, og så det udspil, der nu kommer fra Socialdemokratiets side?
Jeg har bare ét spørgsmål tilbage til hr. Ole Stavad.
Hvis der virkelig er kvaliteter i de minimumsstandarder, som Socialdemokraterne var ude med i udspillet i sidste uge, koster det vel noget, og så vil jeg spørge, for der var nemlig ikke noget om finansieringen af det: Står Socialdemokraterne stadig væk ved et skattestop, eller har man en måde at finansiere de her gode kvalitetsløft, man var ude med i sidste uge?
Ole Stavad (S), 2007-02-01:
Der er ikke nogen nye meldinger på skatteområdet, og lad mig sige det sådan, at i stedet for at købe hele verden med de dejlige overskud, vi har i øjeblikket, og som vel for 2006 ligger på i nærheden af 100 mia. kr., vil vi hellere bruge lidt af pengene til at sikre og forbedre en ordentlig kvalitet i velfærden.
Så har jeg i øvrigt ikke på noget tidspunkt udtalt mig om regeringens kvalitetsreform og debatten om regeringens kvalitetsreform.
Man kan have sine bekymringer, men personligt ville jeg sådan set også gerne lytte til de tanker, regeringen har.
Jeg mener, at alt det, vi kan diskutere i fællesskab og med en hel masse kloge folk og vore borgere ude i landet om, hvordan vi kan sikre en ordentlig offentlig velfærd og ordentlig kvalitet i det, vi leverer fra kommuner, regioner og staten osv., har vi sandelig brug for, når vi ser på de udfordringer, vi står over for i de kommende år. Så jeg vil gerne være med til at give regeringen og regeringspartierne rum til at diskutere.
Tilsvarende tror jeg også, der kan komme noget klogt ud af, at man gør det modsatte den anden vej rundt.
Birgitte Josefsen (V), 2007-02-01:
Jeg er meget glad for at høre, at hr. Ole Stavad er enig med Venstre i, at det er meget vigtigt at holde fokus rettet mod, at borgerne får en meget god service fremadrettet, også i forbindelse med, at vi nu har vedtaget en kommunalreform.
Hr. Ole Stavad var inde på genoptræningsområdet på et tidspunkt.
Vi skriver den 1. februar, så kommunalreformen har været en realitet i 1 måned.
Jeg går ud fra, at hr. Ole Stavad stadig væk står ved, at Socialdemokratiet er med i den sundhedslov, som er en del af kommunalreformen, og som en stor del af genoptræningsområdet jo er puttet ind under.
Det har været væsentligt for os netop at sikre den del, da det jo ikke rigtig fungerede, som det skulle under amterne.
Så vil jeg gerne tilbage til minimumsstandarderne.
Vi har ikke fået noget klart svar på, hvad det er, Socialdemokratiet vil med de her minimumsstandarder.
Ole Stavad (S), 2007-02-01:
Jeg er glad for hr. Torsten Schack Pedersens første spørgsmål, for jeg kan forstå, at mit svar kunne give anledning til misforståelser.
Jeg har ikke lagt op til, at vi skulle gå i økonomiforhandlinger med enkelte kommuner i forhold til virkningen af lovgivningen herinde.
Der har vi et fast mønster, som vi ikke har nogen ønsker om at bryde, nemlig at den form for forhandlinger foregår med kommunernes egne repræsentanter i Kommunernes Landsforening, og sådan vil det også være med en kommende socialdemokratisk regering efter næste valg.
Med hensyn til det andet spørgsmål vil jeg gerne give hr. Torsten Schack Pedersen det helt samme tilbud, som jeg gav hans partifælle for et øjeblik siden: Når vi er færdige med det arbejde, når vi har udarbejdet, hvordan det konkret kommer til at se ud,
vil jeg gerne tilbyde hr. Torsten Schack Pedersen et eksemplar, under forudsætning af at man hos Venstre er nået så langt, man kan sige lidt konkret om den kvalitetsreform, man snakker så meget om.
Torsten Schack Pedersen (V), 2007-02-01:
Men til den tid finder vi jo ud af det.
Men jeg kunne egentlig godt tænke mig at følge op og så sige: Jamen når hr. Ole Stavad siger, at man vil tage forhandlingen med de pågældende kommuner, hvor det ikke er tilfældet, lyder det, som om hr. Ole Stavad vil gå væk fra det aftalesystem, vi har.
Men vi kan så se frem til, at sløret bliver løftet for det.
Men inden vi nu skal lave alt det her økonomi, ville det jo være rart, om hr. Ole Stavad ikke lige kunne gøre klart, hvor mange børn der må være pr. pædagog i forhold til det socialdemokratiske kriterieudspil, og hvor mange folkeskoleelever der må være pr. lærer i folkeskolen.
Kan vi ikke få løftet sløret, så vi præcis ved, hvad det er, Socialdemokratiet lægger frem?
Hvor mange børn må der være pr. pædagog, hvor mange folkeskoleelever må der være pr. lærer?
Det er jo et rent objektivt kriterium som det, Socialdemokratiet spiller ud med.
Kan vi ikke få en helt konkret præcisering?
fTTM050.fm Page 3672 Tuesday, May 29, 2007 1:23 PM
Ole Stavad (S), 2007-02-01:
Hr. Torsten Schack Pedersen er jo en meget erfaren mand på det her område.
Man kan sige, at hvis der er en fornuftig økonomi og kommunerne i øvrigt også har en vis frihedsgrad på det økonomiske område, så er det ikke så katastrofalt, men det er sådan noget.
Derfor er det jo meget erfarent spurgt.
Men vores metode, som vi altid har anvendt, når vi har haft regeringsansvaret, er, at enten følger vi de spilleregler, der er – og der er nogle DUT-regler – eller også sætter vi os ned og forhandler med de kommuner, der skal leve op til det.
De spilleregler vil i sagens natur også blive fulgt, når der igen efter næste valg er en socialdemokratisk ledet regering.
Torsten Schack Pedersen (V), 2007-02-01:
Jeg blev så glad, da jeg hørte fru Line Barfod bringe spørgsmålet om økonomien bag Socialdemokratiets ønske om de her minimumsstandarder på banen.
Jeg kunne godt tænke mig, om hr. Ole Stavad kunne prøve at løfte sløret bare en lille smule mere for, hvordan hr. Ole Stavad forestiller sig økonomien udmøntet.
For skal det være sådan, at de kommuner, der i forvejen lever op til de her minimumsstandarder, som Socialdemokraterne definerer, skal have nogle penge?
Hvordan vil hr. Ole Stavad lave en betaling til kommunerne, som ikke bliver at give til dem, der ikke har leveret varen, eller straffe dem, der har leveret varen?
Der må hr. Ole Stavad jo have gjort sig nogle tanker.
Hvordan vil Socialdemokraterne sætte økonomi bag deres ønske om minimumskvalitetskrav, uden at det bliver en straf for dem, der har nået målene, og en godbid til dem, der har sovet i timen?
Kan hr. Ole Stavad ikke lige løfte sløret for det?
Ole Stavad (S), 2007-02-01:
Først spørgsmålet om, hvor lang tid.
Jamen jeg tror, at vi må erkende, at med en reform af den her karakter, der er så omfattende, skal man have en vis rimelig tålmodighed.
Omvendt afhænger det jo lidt af, hvad det er for nogle områder, vi er inde på.
Altså, er der noget, der går helt galt i forhold til nogle grupper, som virkelig er sårbare, så mener jeg, vi har et fælles ansvar for, også sammen med vore kommunale folk, at reagere på det.
Fru Gudrun Laub taler om tillid til vore lokalvalgte og de tunge socialinstitutioner, men det handler slet ikke om tillid.
Det handler om, at man har sat kommunerne i en rolle, hvor de ikke kun skal varetage deres egen kommunes interesser og borgernes interesse i deres egen kommune, men de skal være serviceinstitution i forhold til en hel landsdel eller noget, der er endnu større.
Hvis man sidder med en meget stram økonomi, er risikoen, at niveauet af den specialisering, der er så vigtig for at give de rigtige tilbud til de grupper i vores samfund, der har det allersværest, falder, og hvis det sker, går det ud over nogle.
Det må vi i fællesskab holde nøje øje med ikke sker, for her har vi et særligt ansvar.
Gudrun Laub (V), 2007-02-01:
Jamen det er da beroligende, at ingen behøver at frygte, at hr. Stavad vil skrue tiden tilbage eller rulle reformen helt tilbage.
Men hvor lang tid mener hr. Stavad så at kommunerne skal have til at få tingene kørt ind nu?
Altså, hvor lang tid skal man give de mange flittige og dygtige medarbejdere til at få tingene til at køre under de nye vilkår, som fusionen naturligvis giver nogle problemer med?
Så nævnte hr. Stavad før, at man kunne frygte, at standarden faldt i institutioner, når de nu ligger under kommunerne.
Altså, tror hr. Stavad, at den struktur ikke gør det muligt for institutioner for svage at køre videre med hele det faglige indhold, de har?
Tror hr. Stavad virkelig så dårligt om lokalpolitikerne i det kommunale fTTM050.fm Page 3671 Tuesday, May 29, 2007 1:23 PM miljø, at man ikke gerne vil have en høj og god standard for de svage grupper?
Ole Stavad (S), 2007-02-01:
Jeg må desværre sige til fru Gudrun Laub, at hun ikke har fulgt ret godt med i timen.
For det første havde Socialdemokratiet et udvalg, hvor jeg havde fornøjelsen af at være formand, som kom med et udspil, som blev vedtaget af den socialdemokratiske hovedbestyrelse, hvor vi massivt gik ind for at lave en strukturreform, en kommunalreform.
For det andet er Socialdemokratiet en del af aftalen om den geografiske inddeling.
Vi er altså en del af aftalen om det landkort, der blev tegnet med de nye kommuner.
Derfor forbyder det spørgsmål, fru Gudrun Laub stiller, stort set sig selv, fordi det så ville betyde, at vi ville rende fra en aftale.
Det gør Socialdemokratiet ikke, vi vedstår aftaler, vi har indgået, og vi har været med til at tegne det landkort, selvfølgelig først og fremmest sammen med de lokale folk, der er kommet med forslag til, hvordan det skulle se ud.
Gudrun Laub (V), 2007-02-01:
Dengang i 1990'erne, da hr. Stavad var minister i SR-regeringen, kunne hr. Stavad godt se en nødvendighed og fornuft i at lave en kommunalreform, og det er utrolig ærgerligt, at Socialdemokraterne med hr. Ole Stavads medvirken gik fra forhandlingerne og nu ikke ville være med i kommunalreformen.
Nu forstår jeg, at den egentlige grund til, at Socialdemokraterne ikke ville være med, er, at man ville stå frit til at kunne lave det om, hvis der skulle komme en situation senere hen, hvor Socialdemokraterne får mulighed for at komme i regering.
Så jeg vil gerne spørge, om hr. Stavad respekterer det nye danmarkskort, eller om hr. Stavad mener, at kommunerne skal laves om og have en anden størrelse, måske deles, eller hvad ved jeg.
Michael Aastrup Jensen (V), 2007-02-01:
Jeg kan jo forstå på hr. Ole Stavad, at han har stor utryghed ved den måde, som kommunalreformen foregår på i øjeblikket.
Der må jeg indrømme, at det ikke er sådan, jeg har det med mit lokalkendskab til Randers.
Der, hvor jeg synes at den her utryghedsdiskussion virkelig bliver lidt grotesk fra Socialdemokratiets side, er jo, at hr. Ole Stavad til dknyt – dknyt, som jo faktisk er en nyhedsdatabase, som bliver læst af mange offentligt ansatte – kan udtale: Vi vil lave reformen om.
Kommer S til fTTM050.fm Page 3662 Tuesday, May 29, 2007 1:23 PM magten ved næste valg, kan man godt regne med en ændring af kommunalreformen.
Er det ikke først at skabe utryghed for de mange, mange borgere, som læser dknyt?
Ole Stavad (S), 2007-02-01:
Jamen hele tankegangen i det her er jo netop, at vi skal prøve at give noget råderum til kommunerne, men det ændrer ikke ved, at der også er nogle områder, hvor vi har et fælles ansvar i en større sammenhæng, kan man sige, hvis vi eksempelvis tager folkeskolen med læseplaner osv.
Der er nogle steder, hvor vi har et ansvar for, at man også på den måde sikres en kvalificeret undervisning.
Men hele formålet med det her er at skabe et råderum for det lokale selvstyre, som skal ske i en kombination med en tryghed hos den enkelte borger for, at man har rettigheder, at man er sikret en kvalitet, at man er sikret, at de behov, man har, skal kommunerne også opfylde.
Det er selvfølgelig noget, der går to veje.
Det giver en forpligtelse til kommunerne, at de over for deres borgere skal sikre et vist serviceniveau, men det lægger også en tung forpligtelse på en regering og på en finansminister og på et Folketing om, at de krav, vi stiller til service, skal der også være økonomisk råderum til at opfylde ude i kommunerne.
Den metode, der er anvendt under den her regering, er at skrue forventningerne til service op ude hos borgerne, uden at det er blevet finansieret, hvorefter kommunerne har siddet med smerten og ikke kunnet levere den service, som regeringen har gået rundt og lovet.
Den ansvarsforflygtigelse, regeringen har vist her, kommer vi ud over her, for pengene skal være der til at løse opgaverne.
Line Barfod (EL), 2007-02-01:
Jeg vil gerne spørge til minimumsrettighederne, som jo er noget, vi har kæmpet for fra Enhedslistens side i mange år, og høre, om det, der ligger i det fra Socialdemokraternes side, er, at hvis man fastlægger nogle minimumsrettigheder for borgerne, skal pengene, ressourcerne, også følge med.
Altså, at hvis man f.eks. siger, at der skal være et bestemt antal børn pr. pædagog i børnehaver og i vuggestuer, så skal man også sikre, at der er de nødvendige penge og det nødvendige antal pædagoger til det, så man dermed påtager sig en forpligtelse til at sørge for, at det kan følge med – i modsætning til det, vi ser i øjeblikket, hvor der kommer pæne løfter ud om bedre kvalitet i børnehaver og vuggestuer, men hvor man så modsat overhovedet ikke sørger for, at der er penge til det, men hvor de tværtimod er nødt til at skære ned.
Det var det første spørgsmål, om det også betyder, at Socialdemokraterne vil sikre, at der følger de nødvendige penge med til kommunerne til at leve op til de minimumsrettigheder for borgerne.
Ole Stavad (S), 2007-02-01:
Jamen jeg er helt enig i, at det er vigtigt, at kommunen har ansvaret for det, der vedrører den pågældende kommune.
Der, hvor problemet opstår, er, når den enkelte kommune skal påtage sig ansvaret for at servicere og stille pladser til rådighed for en hel region, eller måske mere end en region, og dermed også i nogle sammenhænge påtage sig en ekstra udgift – ellers bliver det alt for dyrt for de pågældende kommuner.
Der er en problemstilling her.
Vi må konstatere, at den måde, som flertallet har besluttet at gennemføre det her på, har efterladt det problem.
Nu er vi derhenne, hvor vi må se, hvad virkeligheden bliver, men jeg tror, at vi i fællesskab har et stærkt ansvar for at følge de områder, så vores mest udsatte grupper ikke risikerer en ringere betjening.
Og hvis de fagspecifikke tilbud, der har været tidligere, bliver på et lavere niveau, så bliver behandlingen af de grupper, der har det allerallersværest, ringere.
Derfor har vi et fælles ansvar for at følge det her tæt.
Troels Christensen (V), 2007-02-01:
Jeg er enig i, at vi har løst en række opgaver.
Og det forhold, at de sociale opgaver skal løses af de kommuner, hvor de ligger, ser jeg nu lidt anderledes på, for jeg tror, det er meget vigtigt for borgeren, at vi ikke har de tre niveauer; at man kan sikre, at man kan følge den enkelte borger hele vejen igennem systemet; og at det er kommunen, der har ansvaret, så vi ikke ligger og kaster borgerne mellem systemerne.
Ole Stavad (S), 2007-02-01:
Jeg vil godt sige, at jeg synes, det er et meget vægtigt demokratisk skridt, at vi nu har fået kommuner, der i alt væsentligt har en størrelse, så de opgaver, man tidligere havde samarbejder om på kryds og tværs, nu kan ligge i det direkte fTTM050.fm Page 3669
Tuesday, May 29, 2007 1:23 PM valgte kommunale organ, nemlig i byrådene.
Det har jeg forfægtet alt, hvad jeg har kunnet, i den proces, vi har været igennem.
Den kommune, jeg er stødt på, der havde flest kommunale samarbejder, var faktisk oppe på 42.
Så det er et stort fremskridt.
Det, jeg så synes er et problem i reformen – men det må vi tage til efterretning, sådan er det nu med den lov, der er vedtaget – er, at man flytter nye tunge opgaver ind, som har en vægt, så den enkelte kommune har svært ved at løse dem selv, eksempelvis på det sociale område, hvor man placerer ansvaret i de kommuner, hvor bygningerne tilfældigvis i fortiden er blevet placeret, men hvor de skal betjene en hel region eller måske endda mere end en region.
Troels Christensen (V), 2007-02-01:
Jeg kunne godt tænke mig at dvæle lidt ved det lokale demokrati og hr. Ole Stavads bemærkninger om det demokratiske sundhedstegn, som blev nævnt i talen.
Nu kommer jeg selv fra en mindre kommune, hvor vi har haft op til 19 forskellige kommunale samarbejder for at få det til gå.
Vi har oplevet, hvordan vi reelt ikke selv har kunnet beslutte lokalt, hvordan vi skulle have vores biblioteksvæsen, hvordan musikskolen skulle køre, og en række andre forhold.
Nu har vi fået de store, stærke kommuner, vi har fået et mere rent demokrati, og alligevel hører vi hr. Ole Stavad hovere lidt over, at det ikke skulle være et demokratisk sundhedstegn.
Det kan jeg ikke rigtig forstå og da slet ikke, når der, som vi har hørt den seneste halve time, sættes fokus på de her minimumsstandarder, for skal vi til at have minimumsstandarder på en række felter, hvor er så det lokale demokrati henne?
Ole Stavad (S), 2007-02-01:
Jeg vil meget, meget gerne tilbyde fru Birgitte Josefsen, at når vi har det arbejde færdigt og er igennem alt det, vil jeg aflevere et eksemplar til fru Birgitte Josefsen, og hvis det er sådan, at regeringen så kan være lige så hurtig, som vi normalt er, kan vi måske bytte, så jeg kan få regeringens og Venstres kvalitetsreform, hvor den samme diskussion er: Hvor skal man lægge niveauet?
Hvilke metoder skal man anvende?
Hvor er det, vi skal gribe fat?
Jeg tror, det er vigtigt, at vi politisk ikke konkluderer på et løsagtigt grundlag.
Jeg tror også, det er vigtigt, når vi er inde i så vigtige spørgsmål, at vi tager debatterne og også inddrager befolkningen i de debatter, for det hele handler til syvende og sidst om, at vi skal være i stand til inden for de økonomiske rammer, vi har til vores rådighed, at levere en ordentlig kvalitet i servicen til vore borgere, når vi snakker om folkeskole, sygehuse, ældreomsorg osv.
Så det er det, det går ud på.
Birgitte Josefsen (V), 2007-02-01:
Jeg hører, at hr. Ole Stavad har brug for at bruge en mandag til at komme rundt i kommunerne.
Jeg besøgte to af de nordjyske her i mandags, og der har man faktisk ret godt hold om det her.
Der har faktisk også været en stor artikel i Nordjyske omkring det, og den vil jeg opfordre hr. Ole Stavad til at læse.
Jeg vil gerne dvæle lidt ved det her med minimumsstandarderne, for jeg går ud fra, at hr. Ole Stavad er enig i de udtalelser, som Socialdemokratiets formand, fru Helle Thorning-Schmidt, kom med, da hun lancerede den her geniale idé her først på ugen, hvor der blev sagt, at det handlede om, hvor mange børn der skulle være pr. pædagog.
Derfor synes jeg, det er ret væsentligt for os at vide helt konkret: Jamen hvor mange børn skal en dagplejemor passe fremadrettet ifølge Socialdemokratiets forslag?
Det er korrekt, at der ligger nogle standarder i dag, men er det dem, man vil føre videre?
Og vil man også sikre, at borgerne har det frie valg i forbindelse med indførelse af de her minimumsstandarder?
Ole Stavad (S), 2007-02-01:
Det er jo egentlig et meget godt eksempel, fru Birgitte Josefsen spørger til: Hvor mange børn kan en dagplejemor passe?
Mig bekendt er der allerede regler for det; der er mig bekendt faktisk standarder for, hvor mange der må være i en kommunal dagpleje.
fTTM050.fm Page 3668
Tuesday, May 29, 2007 1:23 PM
Hvis jeg må svare på det andet – vi er jo nødt til at vælge en gang imellem, når der bliver spurgt om flere ting og man skal nå det inden for den korte tid, vi har – om genoptræning.
Jeg har kun nævnt, at vi begynder at få reaktioner; jeg har fået to mails de seneste dage omkring genoptræning, den ene er en, der er bekymret over, at regionerne, sygehusvæsenet, ikke sørger for, at patienterne har en genoptræningsplan med, når de forlader sygehuset, og det er selvfølgelig et stort problem, da det er hele grundlaget for den kommunale genoptræning.
Og den anden drejer sig om kommunerne, der er bekymrede for, at det er regionerne og sygehusvæsenet, der sådan set udskriver regningen, men at det er dem, der skal betale den.
Det er jo nogle kendte problemstillinger, men de er ret reelle.
Vi indgik som en del af den aftale, vi var med i, at hvis man med genoptræningsplanen i hånden ikke kan få leveret genoptræningen hos sin egen kommune, kan man faktisk uden videre gå over og få tilbuddene i en nabokommune eller i andre kommuner, og ens hjemkommune skal så betale for det.
Line Barfod (EL), 2007-02-01:
Det er jeg glad for at høre.
Men mit andet spørgsmål er så, hvad det er for nogle typer af fTTM050.fm Page 3670
Tuesday, May 29, 2007 1:23 PM
områder, hvor man forestiller sig minimumsrettigheder, for vi har jo foreslået det her med antal børn, vi har foreslået kvadratmeter osv., nogle ting, som man kan måle og veje.
Derimod er jeg meget betænkelig ved det, som handler om indholdet, og jeg har derfor været ked af, at Socialdemokraterne gik med i lovforslaget om læreplaner i børnehaverne.
Jeg vil gerne høre, om det også er den slags, Socialdemokraterne mener man skal gå ind i, altså at bestemme, hvad indholdet skal være i børnehaver, hvad det er, vores børn skal opdrages til osv., eller Socialdemokraterne mener, der stadig skal være en stor frihed til, at forældre og pædagoger sammen diskuterer, hvad indholdet skal være.
Ole Stavad (S), 2007-02-01:
Det er jo ikke tilfældigt, at vi i Socialdemokratiet har sat kommunalfolk i spidsen for den her opgave med borgmester Nick Hækkerup som den, der har opgaven som formand for det her.
Det er folk, der har skoene på, og som ved, hvor de trykker.
Og jeg kan slet ikke forstå hr. Erling Bonnesens bekymring.
Det, vi gør her, er, at vi siger, at selv om der er et politisk flertal i en kommune, så har det politiske flertal ikke ret til at fratage sine borgere en ordentlig behandling, eksempelvis ved ikke at ville levere ordentlig hjemmehjælp til sine pensionister.
Der bør vore ældre have nogle rettigheder.
Derfor vil jeg sådan set
opfordre Venstre til, at vi prøver, også i forbindelse med den kvalitetsreform, Venstre diskuterer i øjeblikket, at se, om der ikke er nogle muligheder for, at vi kan snakke sammen for at lave noget klogt, så vi kan sikre det lokale selvstyre, i stedet for at vi ser, at det stadig bliver indskrænket, som det er sket på det seneste.
Erling Bonnesen (V), 2007-02-01:
Jo, men det er jo netop med den erfaring og baggrund, jeg har med mig i bagagen, at jeg er så stærkt bekymret for det.
For hvis man går ind og sætter en standard, så ryger opgaven netop væk fra kommunalbestyrelsens bord, for så skal man jo indordne sig under disse nye kvalitetsstandarder, kan vi så kalde det, eller minimumskrav, eller hvad det er, man vil.
Var det ikke meget bedre, at man i stedet for gik ind og understøttede den udvikling, der allerede er i gang, hvor vi jo rundtomkring i landet ser, at næsten alle kommuner nu af egen drift sætter egne kvalitetsstandarder baseret på lokale behov og ønsker og med de prioriteringsmuligheder, man har?
Det må være bedre i stedet for ensretning.
Ole Stavad (S), 2007-02-01:
: Det, vi snakker om her, er, at Socialdemokratiet har et udvalg med borgmester Nick Hækkerup fra Hillerød siddende som formand, et udvalg, der er i gang med at udvikle, hvordan vi kan lave noget klogt for borgerne og sikre borgerne, men også med mulighed for og respekt for, at det lokale demokrati kan udfolde sig.
Jeg er helt, helt uenig.
Jeg tror, at hvis vi kan sikre borgerne, kan vi jo netop skaffe råderummet til det kommunale selvstyre, metodefrihed, og alt det, der nu er vigtigt, når kommunerne skal tilrettelægge deres arbejde.
Min eneste bekymring, vil jeg godt sige, i den sag,
er, at den regering, vi har i øjeblikket, vil tilrettelægge kommunernes økonomi, så man aldrig kan tilbyde mere end minimum.
Det er altså ikke den socialdemokratiske indgang, for vi vælger velfærd frem for skattelettelser.